**Navodila za delo od 14. 4. 2020 do 17. 4. 2020**

Pozdravljeni, ker boste najmanj 14 dni odsotni od rednega pouka v šoli in s tem tudi od rednih ur športa sva vam učitelja športa pripravila aktivnosti, ki jih v tem času izvajate. Seveda je na prvem mestu vaše počutje in zdravje, zato se aktivnosti lotite odgovorno. Če imate vročino, se slabo počutite je športna aktivnost absolutno odsvetovana. Če imate možnost iti v naravo bo to zagotovo blagodejno delovalo na vaše počutje, vendar se izogibajte obljudenih krajev, igrišč, zunanjih fitnesov, igral, klopic, skratka področij, kjer se kopičijo ljudje in lahko za seboj puščajo svoje viruse. Prav tako vam odsvetujeva skupinske športe, kjer je nevarnost okužbe preko telesnega stika in žoge. Za zunanjo rekreacijo so tako najbolj primerni gozdovi, travniki, polja, sprehajalne poti, parki. V primeru, da do njih ne morete dostopati, pa vam priporočava vadbo doma.

# NEOBVEZNI IZBIRNI PREDMET ŠPORT, 4. in 5. in 6. razred (velja za učence iz 4. A, 4. B, 5. A, 5. B, 6. A, in 6.B.)

14. 4. 2020

 – Učenci se pogovorijo s starši o igrah, ki so se jih igrali v otroštvu (npr. ristanc, zemljo krast, gumi-tvist ipd.). Starši poskušajo otrokom razložiti in prikazati pravila iger. Učenci le-te zapišejo oziroma narišejo v izbrani zvezek/mapo/list papirja. Vse izbrane igre bomo s ponovnim začetkom pouka pregledali in skupaj predebatirali. Učenci si bodo s predstavitvijo iger pridobili zadnjo oceno pri predmetu NIP šport. (\*v primeru, da bo trenutna situacija traja dlje časa).

 – V primeru lepega vremena, dobrega zdravja/počutja in primernega prostora (domači vrt, veliki odprti prostori, gozd, jasa, travnik – **prostor kjer ni prisotnih ljudi, ki ne spadajo v otrokovo ožjo družino**) učenci skupaj s starši poskusijo stare igre tudi praktično izvesti.

Poizkusite še druge igre.

Ljubljana, 10. 4. 2020 Aktiv športa